open-index/open-wikipedia-markdown huggingface dataset:
பெஜவாடா வில்சன்

**பெஜவாடா வில்சன்**, ( Bezwada Wilson   பிறப்பு: 1966) இந்தியாவின், கர்நாடக மாநிலம், கோலார் மாவட்டத்தில் கழிப்பிடங்களை துப்புரவு செய்யும் *ரசேல் பெஜவாடா*   - *ஜேகோப்*  இணையருக்கு மூன்றாம் மகவாகப் பிறந்தவர். 
அரசியல் அறிவியல் பட்டம் பெற்ற வில்சன், பின்னர் மனிதக் கழிவை மனிதனே அகற்றும் முறைக்கு எதிராக தொடர்ந்து போராடியதன் விளைவாக, தற்போது  இம்முறை இந்திய அளவில் மனிதக் கழிவை மனிதன் அகற்றும் முறை நிறுத்தப்பட்டுள்ளது.

## சமுதாயப் பணி
மனிதக் கழிவை அகற்றும் குழந்தைகளுக்கு கல்வி கற்க வைத்தார்.
மனித கழிவை மனிதனே அள்ளுவதை எதிர்த்துப் போராடினார். 1993ம் ஆண்டில் மனிதக் கழிவை மனிதனே அகற்றுவதை தடுக்கும் சட்டத்தை இந்திய அரசு இயற்றியது.

இதன் பிறகும் மனிதக் கழிவை மனிதர்கள் அகற்றுவதை புகைப்படங்கள் எடுத்து மாநில, மத்திய அரசுகளுக்கு அனுப்பியும், ஊடகங்களிலும் வெளிப்படுத்தினார்.
மனிதக் கழிவை மனிதனே அகற்றும் நிலையை ஒழிக்கும் தொடர் பிரசாரத்தில் ஈடுபட்டார். பின்னர் ஆந்திராவிலும்  மனிதக் கழிவை மனிதனே அகற்றும் செயலுக்கு எதிராக போராடினார்.

2003இல் வில்சன், மனிதக் கழிவை மனிதன் அகற்றுவதை தடுக்க, உச்ச நீதிமன்றத்தில் பொது நல வழக்கு தொடர்ந்தார். இதைத் தொடர்ந்து 2010இல் மனிதக் கழிவை மனிதனே அகற்றும் சட்டம் நடைமுறைக்கு வந்தது.  2010ஆம் ஆண்டில் **மனிதக் கழிவை மனிதனே அகற்றுவது தேசிய அவமானம்** என அறிவிக்குமாறு இந்திய அரசை வற்புறுத்தினார். 
இவரது தொடர் போராட்டத்தின் விளைவாக இன்று இந்தியாவில் மனிதக் கழிவை மனிதன் அள்ளும் முறை ஒழிக்கப்பட்டுள்ளது.

## விருதுகளும் பாராட்டுகளும்
* மனிதக் கழிவை மனிதனே அள்ளுவதற்கு எதிரான மனித உரிமைகளை காக்கும் இயக்கமான   *சஃபை ஊழியர்கள் இயக்கத்தின்*   (Safai Karmachari Andolan (SKA) தேசியத் தலைவராகவும், செயற்பாட்டாளராகவும் செயல்படுகிறார். மேலும் இவரது மனித உரிமைகளை காக்கும் போராட்டத்தைப் பாராட்டி,  *அசோகா அறக்கட்டளை*  , (Ashoka Foundation) தனது அறக்கட்டளையின்  மூத்த உறுப்பினராக இணைத்துக் கொண்டுள்ளது.
* ஒடுக்கப்பட்ட மக்களின் விழிப்புணர்வுக்காகப் போராடிய பெஜவாடா வில்சன் 27 சூலை 2016 அன்று ரமோன் மக்சேசே விருது வழங்கப்பட்டுக் கௌரவிக்கப்பட்டார்.
.

## மேற்கோள்கள்


## வெளி இணைப்புகள்
*  இன்றளவும் தொடரும் அவலம்
*Ashoka.org profile 
*Video: Wilson Bezwada talks to Harriette Bentil 
*Why is it so difficult to eradicate manual scavenging? By Bezwada Wilson
*Independent news article
*Tehelka article 
*Outlook India profile
* SafaiKarmachariAndolan.org
*  துப்புரவு தொழிலாளருக்காக போராடி விருது பெற்ற வில்சன்

பகுப்பு:1966 பிறப்புகள்
பகுப்பு:கர்நாடக நபர்கள்
பகுப்பு:இந்திய சமூகசேவகர்கள்
பகுப்பு:வாழும் மக்கள்
பகுப்பு:ரமோன் மக்சேசே விருது பெற்றோர்
பகுப்பு:கோலார் மாவட்ட மக்கள்
ஒளியூடுருவு தோற்படலம்

**ஓளியூடுருவு தோற்படலம்** (stratum lucidum) என்பது இறந்த அல்லது உயிர்ப்பில்லாது காய்ந்து இருக்கும் ஒளியூடுருவு தன்மைகொண்ட தோலணுக்களால் ஆன படலம். இது மாந்தர்களின் உள்ளங்கை, உள்ளங்கால்களில் காணப்படும் தோற்பகுதி. நுண்ணோக்கியால் காணும்பொழுது ஒளியூடுருவும் தன்மை அறியப்பட்டதால் இப்பெயர் பெற்றது.  உள்ளங்கை, உள்ளங்கால் போன்ற தடித்த தோலின் மேலிருக்கும் பகுதியில்தான் இந்தப் படலத்தை நுண்ணோக்கியால் காணமுடிகின்றது.

கெரட்டினணுக்களால் (keratinocytes) ஆன மேற்தோல் குருணையணுப் படலத்துக்கும் (stratum granulosum) கெட்டி மேற்தோல் படலத்துக்கும் (stratum corneum) இடையே மூன்றுமுதல் ஐந்து வரையிலான படலங்களாக, இறந்துபட்ட தட்டையான படலங்களாக இந்த ஒளியூடுருவு படல அடை கெரட்டின் அணுக்களால் ஆனதாக உள்ளது  இந்த ஒளியூடுருவு படலத்தின் கெரட்டின் தோலணுக்கள் தனித்த எல்லைகள் கொண்டிராமல் கெரட்டின் அணுக்குகளுக்கு இடைப்பட்ட ஒருவகையான எலைடின் (eleidin)  என்னும் அணுவிடைப் புரதப்பொருளால் நிரப்பப்பெற்றுள்ளது.

## அடிக்குறிப்புகளும் மேற்கோள்களும்

பகுப்பு:தோலின் கட்டமைப்பு
சடையாச்சி அம்மையார்

**சடையாச்சி அம்மை** என்பவர் திருவண்ணாமலையில் வாழ்ந்து சமாதியடைந்த சித்தராவார்.

## வரலாறு
இவரது இயற்பெயர் சண்முகத்தம்மாள். ராஜபாளையம் ஊரைச் சேர்ந்த இவர், திருவண்ணாமலைக்கு 40 வயதில் வந்தார். இல்லறவாழ்க்கையை துறந்து திருவண்ணாமலையில் முலைப்பால் தீர்த்தம், பலாமரத்தடி குகை போன்றவற்றில் வாழ்ந்தார். 

### சிவத்தொண்டு
அண்ணாமலையாருக்கு தும்பைப் பூவால் மாலை செய்து தினமும் சாற்றிவந்தார். தும்பைப்பூ சிவனுக்குப் பிரியமானது என்று எடுத்துரைப்பார்.

### மகிமை
அம்மை ஐந்து நாட்களாய் கோயிலுக்கு வராமல் இருந்தார். அர்ச்சகர் கனவில் வந்த சிவபெருமான் குளத்தில் நீருக்குள் அவர் இருப்பதை தெரிவித்தார். பின்பு அர்ச்சகர் குளத்து படிகட்டின் அடியில் மாட்டியிருந்த அம்மையை விடுவித்துள்ளார். ஐந்துநாட்கள் நீரில் படுத்த நிலையில் தியானம் செய்துள்ளார் அம்மை.

இவரது சடை பதினாறு அடி நீளமும், ஒரு அடி அகலமும் கொண்டிருந்தது. இதனால் சடையாச்சி அம்மையார் என்று பெயர் பெற்றார்.

## ஆதாரங்கள்


பகுப்பு:சித்தர்கள்
பகுப்பு:திருவண்ணாமலையில் வாழ்ந்த சித்தர்கள்
பகுப்பு:சைவ சமய சித்தர்கள்
வுட்ரோஸ் நடவடிக்கை

**வுட்ரோஸ் நடவடிக்கை** (*Operation Woodrose*) என்பது இந்தியாவின் பஞ்சாப் மாநிலத்தில் புளூஸ்டார் நடவடிக்கையைத் தொடர்ந்த மாதங்களில் "பரவலாகக் கிளர்ச்சி வெடிக்காமல் தடுக்கும்" பொருட்டு இந்திரா காந்தி தலைமையிலான இந்திய அரசால் மேற்கொள்ளப்பட்ட இராணுவ நடவடிக்கையாகும். நாட்டின் மிகப்பெரிய சீக்கிய அரசியல் கட்சியான அகாலி தளத்தின் அனைத்து உறுப்பினர்களையும் கைது செய்ததோடு, மாணவர் அமைப்பான அனைத்து இந்திய சீக்கிய மாணவர் சங்கத்தையும் தடை செய்தது. மேலும், கிராமப்புறங்களில் இந்திய இராணுவம் மேற்கொண்ட அதிரடி நடவடிக்கைகளில் ஆயிரக் கணக்கான சீக்கியர்கள், பெரும்பாலும் இளைஞர்கள், விசாரணைக்கென காவலில் எடுக்கப்பட்டு, கடும் வதைக்கு ஆளாக்கப்பட்டனர். இந்நடவடிக்கைக்குப் பின், ஒரு சிறுபான்மை சமூகத்தை ஒடுக்கும் பொருட்டு "கொடுமையான சட்டதிட்டங்களை" மத்திய அரசு கையாண்டதாகக் கடுமையாக விமரிசிக்கப்பட்டது.

நடவடிக்கையின்போது அப்பாவி குடிமக்கள் எனக் கருதப்படுவோர் உட்பட ஆயிரக் கணக்கான சீக்கிய இளைஞர்கள் சுற்றிவளைக்கப்பட்டனர். இச்செயல் மாநிலத்தில் சீக்கிய இளைஞர்களை அடியோடு களையும் நோக்கத்தில் மேற்கொள்ளப்பட்டதாகக் கருதப்படுகிறது. இந்தர்ஜீத் சிங் ஜைஜீ வெளியிட்டக் கணக்கீட்டின்படி இந்தக் காலகட்டத்தில் நிகழ்த்தப்பட்ட இராணுவ நடவடிக்கைகளின் விளைவாக ஏறத்தாழ பத்து இலட்சம் பேர் காணாமல் போனதாகவோ கொல்லப்பட்டதாகவோ அறிவிக்கப்பட்டது. கூட்டுப் புலனாய்வு குழுவினைச் சேர்ந்த சங்கத் சிங் கூற்றுபடி, நடவடிக்கை தொடங்கிய முதல் நான்கு முதல் ஆறு வாரங்களுக்குள் கிட்டத்தட்ட பத்து இலட்சம் இளைஞர்கள் காவலில் வைக்கப்பட்டனர், மேலும் அதிலும் பலரைப் பற்றிய தகவல் அறியப்படவில்லை. அவர் மேலும் இருபதாயிரம் இளைஞர்கள் பாக்கித்தானுக்குச் சென்றதாகவும் குறிப்பிடுகிறார்.

இந்நடவடிக்கையைச் சட்டப்பூர்வமாக்க வேண்டி, பஞ்சாப் மற்றும் சண்டிகர் மாநிலங்களை 'கலவரப் பகுதிகள்' என இந்திய அரசு *பஞ்சாப் மற்றும் சண்டிகர் கலவரப் பகுதிச் சட்டம் 1983* ஐ இயற்றி அறிவித்தது. அதோடு *இராணுவப் படை (பஞ்சாப் மற்றும் சண்டிகர்) சட்டம் 1983* இயற்றியதன்மூலம் இராணுவத்திற்குப் பொதுமக்கள் எவரையும் காவலில் எடுக்கவும் கைது செய்யவும் வகை செய்யும் அதிகாரத்தை வழங்கியது. இச்சட்டம் பணி ஆணை பெற்ற, பெறாத மற்றும் பிடியாணை பெற்ற அனைத்து அதிகாரிகளுக்கும், "பொது ஒழுங்கைக் காக்கும் பொருட்டு போதுமானதாகத் தான் கருதியவளவு எச்சரித்தப் பின்பு உயிர்ச்சேதம் விளைவிக்கும் அளவிற்குச் சுடவோ, வேறு எந்த வன்மையான முறையினைக் கையாளவோ" அதிகாரம் வழங்கியது. மேற்கூறிய அதிகாரிகள் "பிடியியல் குற்றம் புரிந்தவரையோ அல்லது அத்தகைய குற்றம் புரிந்திருக்கக் கூடும் என்பதற்கான நியாயமான சந்தேகத்திற்கு உள்ளானவரையோ பிடியாணை இன்றி கைது செய்யலாம்" என்றும் இச்சட்டம் அனுமதித்தது.

தீவிரவாதிகளென சந்தேகிக்கப்படுவோரை விசாரித்து தண்டனை வழங்க, *தீவிரவாதத்தால் பாதிக்கப்பட்ட பகுதிகள் (சிறப்பு நீதிமன்றங்கள்) சட்டம் 1984* இன் கீழ் விரைவு நீதிமன்றங்கள் நிறுவப்பட்டன.

பஞ்சாப் காவல்துறை தலைவரான கே.பி.எஸ்.கில் இச்செயல்பாடுகள் "உள்நாட்டுக் கலவரத்தில் இராணுவத்தின் தலையீட்டால் நேரும் பழம் குறைகளால் பாதிக்கப்பட்டுள்ளன" என்றும் இந்திய இராணுவம் "குருட்டுத்தனமாக" நடந்து கொண்டதாகவும் கூறினார்.

ஆட்கள் மற்றும் ஆயுதக் கடத்தல்களைத் தடுக்கும் பொருட்டு பாக்கித்தான் எல்லையை அடைக்கும் பொறுப்பில் நியமிக்கப்பட்ட படைத்தலைவர் ஜம்வால்,  பஞ்சாப் மாநிலத்தில் இருக்கும் தீவிரவாதிகளை ஒடுக்குமாறு உத்தரவு பெற்ற படைத்தலைவர் ஆர்.எஸ். தயால் ஆகியோரது மேற்பார்வையில் இராணுவ நடவடிக்கைகள் மேற்கொள்ளப்பட்டது.

## சான்றாதாரங்கள்

பகுப்பு:சீக்கிய வரலாறு
கைத்தல்

**கைத்தல்** (*Kaithal*, ) இந்திய மாநிலம் அரியானாவில் கைத்தல் மாவட்டத்தில்  உள்ள நகரமும் நகரமன்றமும் ஆகும். கைத்தல் முன்னதாக கர்னால் மாவட்டதின் அங்கமாகவும் பின்னர் குருட்சேத்திரா மாவட்டத்திலும் இருந்தது. நவம்பர் 1, 1989இல் இது  கைத்தல் மாவட்டத்தின் தலைநகரமாயிற்று.  பஞ்சாபின் பட்டியாலா, குருச்சேத்திரம், ஜிந்து மற்றும் கர்னாலுடன் பொது எல்லையைக் கொண்டுள்ளது. கைத்தல் மாவட்டம் அரியானாவின் வடமேற்கு பகுதியில் அமைந்துள்ளது. இதன் வடமேற்கு எல்லை குக்லா-சீக்கா பஞ்சாப் மாநிலத்துடன் இணைந்துள்ளது.
## புவியியல்
கைத்தல்  ஆள்கூறுகளில் அமைந்துள்ளது. இதன் சராசரி உயரம் 220 மீட்டர்கள் (721 அடி) ஆகும்.
## தொன்மவியல்/வரலாற்றுக்கு முந்தையக் காலம்

பல்லாண்டுகளாக, இது **கபிஸ்தலம்** என அறியப்பட்டு வந்துள்ளது.  இதன் பொருள்  "*கபியின்* இடம்" என்பதாகும்; கபி என்பது அனுமனின் மற்றொரு பெயராகும். இதனை  மகாபாரதத்தின் பாண்டவப் பேரரசர், தருமன் நிறுவியதாக கருதப்படுகின்றது. அனுமனுடன் தொடர்புடையதாக கருதப்படும் இங்கு அனுமனின் தாய் அஞ்சனைக்கு கோயில் உள்ளது. எனவே இதுவே அனுமனின் பிறப்பிடம் என உள்ளூர்வாசிகளால் நம்பப்படுகின்றது.  

வாமன புராணத்தில் இங்குள்ள விருத்தகேதார கோயில் குறிப்பிடப்பட்டுள்ளது.
குருச்சேத்திராவைச் சுற்றியுள்ள 48 கோயில்களுக்கு சமயப் பயணம் மேற்கொள்கையில்  பல கோயில்கள் உள்ள கைத்தல் முதன்மையான ஒன்றாகும்.
## மக்கள்தொகையியல்

2011ஆம் ஆண்டு இந்திய கணக்கெடுப்பின்படி, கைத்தலின் மொத்த மக்கள்தொகை 9,45,631. பாலின விகிதம்  887 (F/M). ஆறு அகவைக்கு குறைவானோர் மக்கள்தொகையில் 11.5% ஆகும். படிப்பறிவு 80.76%; ஆண்கள் படிப்பறிவு 87.65%, பெண்கள் படிப்பறிவு 73.07%. பஞ்சாபியும் இந்தியும் முதன்மை மொழிகளாகும்.
கைத்தல் மாவட்டத்தில் 277 சிற்றூர்களும்  253 பஞ்சாயத்துக்களும் உள்ளன.

## மேற்கோள்கள்

## வெளி இணைப்புகள்
* 
* 
*
*

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:அரியானாவின் வரலாறு
உலக இயற்கை வளம் பாதுகாப்பு நாள்

**உலக இயற்கை வளம் பாதுகாப்பு நாள்** (*World Nature Conservation Day*) ஒவ்வோர் ஆண்டும் சூலை 28 ஆம் நாள் கொண்டாடப்படுகிறது.

உலகிலுள்ள இயற்கை வளங்களைப் பாதுகாப்பதற்காக பன்னாட்டு இயற்கைப் பாதுகாப்பு சங்கம் 1948ஆம் ஆண்டில் தொடங்கப்பட்டது. உலகத்தில் ஏற்பட்டிருக்கும் சூழல் பிரச்சினைகளுக்குத் தீர்வு காணவும், அதனால் ஏற்படும் சவால்களை உலகம் எதிர்கொள்ள வேண்டி இருக்கிறது. ஆகவே இயற்கையை நாம் பாதுகாத்தால், இயற்கை நம்மைப் பாதுகாக்கும் என்கிற நோக்கில் இந்நாள் கொண்டாடப்படுகிறது.

## மேற்கோள்கள்

பகுப்பு:சிறப்பு நாட்கள்
பகுப்பு:சூலை சிறப்பு நாட்கள்
பகுப்பு:சுற்றுச்சூழலியல்
பகுப்பு:இயற்கை வளங்கள்
டிஏவி பொறியியல் மற்றும் தொழில்நுட்ப நிறுவனம்

**டிஏவி பொறியியல் மற்றும் தொழில்நுட்ப நிறுவனம்** (*DAV Institute of Engineering & Technology (DAVIET*) (*[[பஞ்சாபி]]: ਡੀ.ਏ.ਵੀ ਇੰਜੀਨੀਅਰਿੰਗ ਅਤੇ ਤਕਨੀਕੀ ਸੰਸਥਾ*) எனும் இந்த தனியார்  உயரடுக்கு தொழில்நுட்ப நிறுவனம், இந்திய பஞ்சாப் மாகாணத்திலுள்ள ஜலந்தர் மாநகரத்தில் அமைந்துள்ளது. இளங்கலை, முதுகலை மற்றும் முனைவர் படிப்புகள் வழங்கிவரும் இப்பொறியியல் நிறுவனம், 2001-ம் ஆண்டு, "தயானந்த ஆங்கிலோ-வேத கல்லூரி அறக்கட்டளை" மற்றும் மேலாண்மை சமூகத்தால் சுமார் 18 ஏக்கர் பரபளவில் நிறுவப்பட்டுள்ளது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
டிஏவி பல்கலைக்கழகம், ஜலந்தர்

**டிஏவி பல்கலைக்கழகம்** (*DAV University (DAVU*) எனும் இந்த தனியார் பல்கலைக்கழகம், இந்திய பஞ்சாப் மாகாணத்திலுள்ள ஜலந்தர் அருகிலுள்ள சர்மத்பூர் கிராமம் எனும் பகுதியின் தேசிய நெடுஞ்சாலையில் (என்.எச் 44),  அமைந்துள்ளது. விவசாய பீடங்களின் தாயகமாக உள்ள இப்பல்கலைக்கழகம், இந்திய இளைஞர்களிடையே தொழில் வளம் பெருக்கும் நோக்கில் 2013-ம் ஆண்டு, டிஏவி அறக்கட்டளையின் கீழ் நிறுவப்பட்டது. நாடுமுழுவதும் 780 கல்வி நிறுவனங்களை நிர்வகிக்கும் டிஏவி பல்கலைக்கழகம், அறிவியல், பொறியியல், வணிகவியல், மேலாண்மை, மொழியியல், உடற்கல்வி மற்றும் ஊடக & நிறை தொடர்பு போன்ற பாடப்பிரிவுகளை ஏற்படுத்தி இயங்கிவருகிறது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
மாலேர் கோட்லா

**மாலேர்கோட்லா இராச்சியம்** (*State of Malerkotla*) அல்லது **மாலேர் கோட்லா** ( *Maler Kotla*) பிரித்தானிய இந்தியாவில் பஞ்சாப் பகுதியில் அமைந்திருந்த மன்னர் அரசு ஆகும். மாலேர் கோட்லா முஸ்லிம் பெரும்பான்மையுள்ள இராச்சியமாகும். இதனை 1454இல் ஆப்கானித்தானின் சேக் சத்ருத்தீன்-இ-ஜஹான் நிறுவினார். செர்வானி இனத்தினர் ஆண்டு வந்தனர். மாலேர் கோட்லா இராச்சியம் 1657இல் உருவானது. 1947 கலகங்களின் போது பஞ்சாபின் ஏனைய பகுதிகளில் வன்முறைச் சம்பவங்கள் நிகழ்ந்தபோதும் மாலேர் கோட்லா இராச்சியத்தில் ஒரு வன்முறை நிகழ்வும் நடக்கவில்லை. அமைதிப் பூங்காவாக விளங்கியது.

மாலேர் கோட்லாவின் கடைசி அரசர் ஆகத்து 20, 1948இல் இந்திய ஒன்றியத்துடன் இணைவதற்கு ஒப்பமிட்டார். மாலேர் கோட்லாவின் அரசர்கள் பதான் வம்சத்தைச் சேர்ந்தவர்கள். 

இந்தியப் பிரிவினையின் போது கடைசி நவாபு இப்த்கர் அலி கான் இந்தியாவில் தங்கி 1982இல் மரணமடைந்தார். அவர் சிர்கன்டு கேட் அருகிலுள்ள சாகி கல்லறையில் அடக்கம் செய்யப்பட்டார். ஆனால் அரச குடும்பத்தில் ஒருபகுதியினர் பாக்கித்தான் சென்று அங்கு இலாகூர், முசபர்கர், கான்கர் ஆகியவிடங்களில் வாழ்கின்றனர்.

## இதனையும் காண்க
* இந்திய மன்னராட்சி அரசுகளின் பட்டியல்
* பஞ்சாப் மாகாணம் (பிரித்தானிய இந்தியா)
* பஞ்சாப் அரசுகள் முகமை
* துணைப்படைத் திட்டம்
* சுதேச சமஸ்தானம்
* இந்தியாவின் அரசியல் ஒருங்கிணைப்பு
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
*  தி இம்பீரியல் கெசட்டியர் ஆப் இந்தியா
* பட்டியாலா, கிழக்கு பஞ்சாபு அரசுகளின் ஒன்றியம்
## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:பஞ்சாபின் வரலாறு
மொரிசியஸ் நாட்டுப்பண்

**அன்னைபூமி (Motherland)** என்னும் பாடல்  தீவு நாடான மொரிசியசு நாட்டின் நாட்டுப்பண் ஆகும். இதற்கான இசையமைத்தவர் பிலிப் ஜெண்டல் என்பவராவார். நாட்டுப்பண்ணை எழுதியவர் கவிஞர் ஜீன் ஜார்ஜஸ்  (*1933 இல் பிறந்த மொரீசியசு கவிஞர்)*. இந்த பண் மொரிசியசு தீவின் இயற்கையைபற்றி சுருக்கமாக குறிப்பிடுகிறது. மேலும் அதன் அமைதி, நீதி, விடுதலை, அதன் மக்கள் குணங்கள் போன்றவற்றையும் குறிப்பிடுகிறது.

## மேற்கோள்கள்

பகுப்பு:நாட்டுப்பண்கள்
பகுப்பு:மொரிசியசு
பெரியசாமி

**பெரியசாமி ** என்ற தலைப்பில் உள்ள கட்டுரைகள்:

* மாசி பெரியசாமி  - நாட்டார் தெய்வம்
* என். கே. கே. பெரியசாமி - தமிழக அரசியல்வாதி
* இ. பெரியசாமி - தமிழக அரசியல்வாதி
* பழனி. பெரியசாமி - தமிழகத் தொழிலதிபர்
* சேசன் பெரியசாமி - மொரிசியசைச் சேர்ந்த தமிழ் இசைக்கலைஞர்
* பெரியசாமி சந்திரசேகரன் - மலையக மக்கள் முன்னணியின் தலைவர்
* ம. ப. பெரியசாமித்தூரன் - தமிழில் கலைக்களஞ்சியம் தொகுத்த அறிஞர்
கொல்லம் பூரம்

**கொல்லம் பூரம்** *(Kollam Pooram, மலையாளம்: കൊല്ലം പൂരം)* என்பது ஒவ்வோர் ஆண்டும் ஏப்ரல் மாதத்தில் இந்தியாவின் கேரள மாநிலத்தில் உள்ள கொல்லம் நகரில் கொண்டாடப்படும் ஒரு கோயில் திருவிழா ஆகும். மாநிலம் முழுவதிலுமிருந்து பெருவாரியான மக்கள் இத்திருவிழாவில் கலந்து கொண்டு விழாவை சிறப்பிக்கின்றனர். கொல்லம் ஆசிரமத் திடலில்  உள்ள கிருட்டிணசுவாமி ஆலய ஆசிரமத்தின் ஆண்டுத்திருவிழாவாக கொல்லம் பூரம் கொண்டாடப்படுகிறது. தற்போது இத்திருவிழா, ஒரு தேசியத் திருவிழாவாக கருதப்பட்டு நாடெங்கிலுமுள்ள மக்களை கொல்லம் நகரை நோக்கி ஈர்த்துள்ளது. 

விழாவில் குடமாட்டம் நிகழ்விற்காக 30 யானைகள், பதினைந்துப் பதினைந்து யானைகள் கொண்ட இரண்டு குழுக்களாகப் பிரிக்கப்படும். ஒரு குழு தாமரைக்குளம் சிறீ மகாகணபதி ஆலயத்தின் சார்பாகவும் மற்றொரு குழு புதியகாவு பகவதி ஆலயம் சார்பாகவும் பங்கேற்கும். வண்ணவண்ணக் குடைகளுடன் நிகழும் இக்குடமாட்ட நிகழ்வு பாரம்பரிய மேள இசையுடன் நடைபெறுகிறது . இதைத் தொடர்ந்து கண்ணைக் கவரும் வான வேடிக்கை பெரிய அளவில் நடைபெறுகிறது.

## இவற்றையும் காண்க
* கொல்லம்
* திரிச்சூர் பூரம்
* குடியரசுத் தலைவர் கோப்பை படகுப் போட்டி
* கொல்லம் கடற்கரை

## மேற்கோள்கள்

பகுப்பு:இந்து சமய விழாக்கள்
பகுப்பு:கொல்லம் மாவட்ட விழாக்கள்
பகுப்பு:கேரள இந்து திருவிழாக்கள்
சிதம்பர பாரதி

**சிதம்பர பாரதி** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1957 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் இந்திய தேசிய காங்கிரசின் வேட்பாளராகப் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:1905 பிறப்புகள்
பகுப்பு:1987 இறப்புகள்
பகுப்பு:மதுரை அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
தேஷ் பகத் பல்கலைக்கழகம், மண்டி கோபிந்த்கர்

**தேஷ் பகத் பல்கலைக்கழகம்** (*Desh Bhagat University (DBU*) எனும் இந்த தனியார் பல்கலைக்கழகம், இந்திய பஞ்சாப் மாகாணத்தின் பதேகாட் சாகிப் மாவட்டத்திலுள்ள மண்டி கோபிந்த்கர்  என்னும் ஊரின் அம்லோ சாலையில் அமைந்துள்ளது. பஞ்சாப் அரசு சட்டத்தின் கீழ் நடைமுறைக்கு வந்த இப்பல்கலைக்கழகம்,  சுதந்திர போராட்ட வீரர் லால் சிங் ஜி (*Sr. Lal Singh Ji*) என்பரின் நினைவாக 1996-ம் ஆண்டு, டாக்டர் "ஜோரா சிங்" (*Dr. Zora Singh*) என்பவரால் நிறுவப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
சப்தகந்த அடியார்

**சப்தகந்த அடியார்** என்பவர் திருவண்ணாமலையில் வாழ்ந்த சித்தராவார். இவர் திருவண்ணாமலையை ஏழு முறை கிரிவலம் வருவதும், மாதத்தில் ஏழு நாட்கள் மட்டுமே உணவு உட்கொள்வதுமென இருந்துள்ளார். ஏழு நாட்கள் தவிற பிற நாட்களில் உண்ணா நோம்பு இருந்துள்ளார்.

இவரது உடலில் ஒருவித நறுமணம் வீசுமெனவும், இவரது தலைமுடி தங்க இழைபோல் இருக்குமெனவும் நம்பப்படுகிறது. இவரது தலைமுடிகள் உதிர்ந்த இடங்களில் ஏழு சிவலிங்கள் தோன்றியதாகவும், அந்த லிங்கங்கள் சப்தகந்த லிங்கங்கள் எனவும் அழைக்கப்பட்டன. தலைமுடி உதிரும் இடங்களில் இறைவனே தோன்றி முதல் கந்தம் முற்றியது. இரண்டாம் கந்தம் முற்றியது என கூறுவாராம்.

## ஆதாரங்கள்


பகுப்பு:சித்தர்கள்
கே. சீமைச்சாமி

**கரு. சீமைச்சாமி** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1962 மற்றும் 1967 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் சுதந்திராக் கட்சியின் வேட்பாளராகப் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:1930 பிறப்புகள்
த. சோணையா

**த. சோணையா** (*T. Soniah*) என்பவர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1971 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
இந்தியப் பஞ்சாப் படைப்பிரிவு

300px|thumb|33 ஆம் பஞ்சாபிப் படைப்பிரிவு (இன்றைய பாக்கித்தானி படையில் உள்ளது) ''(ஓர் அலுவலரின் படம்: பஞ்சாபி சுபேதார்).''

இந்தியப் **பஞ்சாப் படைப்பிரிவு** (*Punjab Regiment*) 1947 இல் அன்றைய பிரித்தானிய படையின் 2 ஆம் பஞ்சாப் படைப்பிரிவு கொண்டு உருவாக்கப்பட்டதாகும். இது பல போர்களில் பங்கேற்று வெற்றித் தகைமைகள் பெற்றுத் தந்த, இன்றும் பணிபுரியும், மிகப்பழைய படைப்பிரிவாகும். இது இந்தியப் படையின் மிகவும் பெயர்பெற்ற படைப்பிரிவு ஆகும்.

## மேற்கோள்கள்

பகுப்பு:பஞ்சாப் (இந்தியா)
பகுப்பு:இந்தியப் படைப்பிரிவுகள்
பகுப்பு:1947-இல் இருந்து இந்தியத் தரைப்படையின் காலாட்படை அணிகள்
ஹோலிகா தகனம்

**ஹோலிகா தகனம்** அல்லது **ஹோலிகா எரிப்பு** (*Holika Dahan*) என்பது ஹோலிப் பண்டிகைக்கு முதல் நாள் மாலை கொண்டாடப்படும் இந்துப் பண்டிகையாகும். இந்துசமயப் புராணங்களின்படி, பிரகலாதனைக் கொல்வதற்காக இரணியகசிபுவின் தூண்டுதலால் ஹோலிகா மேற்கொண்ட முயற்சியில் அவளே எரிந்து மாண்டுபோனாள். இந்நிகழ்ச்சியின் அடையாளமாக ஹோலிகா தகனம் கொண்டாடப்படுகிறது.

## முக்கியத்துவம்

பிரகலாதன் கதையோடு இணைந்த பல நிகழ்வுகள் இருந்தாலும் ஹோலிகாவை எரிப்பதுதான் ஹோலியுடன் இணைக்கப்படுகிறது. ஹோலிக்கு முதல் நாள் இரவில் கொண்டாடப்படும் தீமூட்டல் மூலம்  ஹோலிகா எரிக்கப்படுவதாகக் கொள்ளப்படுகிறது. ஹோலிகா தகனத்திற்குப் பின்னணியில் உள்ள பிரகலாதன் கதை, அசைக்கமுடியாத இறைநம்பிக்கையால் ஒருவருக்கு நேரும் கேடுகளை நிச்சயமாக வெல்ல முடியும் என்பதை வலியுறுத்தும்வண்ணம் அமைந்துள்ளது.

வட இந்தியா, நேபாளம் மற்றும் தென்னிந்தியாவின் சில பகுதிகளில்  ஹோலி நாளுக்கு முந்தைய இரவில் சிதைமூட்டி எரிக்கப்படுகிறது. இளைஞர்கள் பலவிதமான பொருட்களை விளையாட்டாகத் திருடிவந்து ஹோலிகா சிதையிலிடுவர். இந்தியாவின் சில பகுதிகளில் இந்நாள் ”ஹோலிகா” என்றும் அழைக்கப்படுகிறது.

## கொண்டாடுதல்

;தயாரிப்பு
பண்டிகைக்குப் பல நாட்கள் முன்பிருந்தே பூங்காக்கள், சமுதாயக்கூடங்கள், கோவில்களுக்கு அண்மைப்பகுதிகள் மற்றும் திறந்தவெளிகளில் ஹோலிகா தகனத்திற்குச் சிதை தயாரிக்கத் தேவையான எரிபொருட்களைச் சேகரிக்கத் தொடங்குகின்றனர். சிதையின் உச்சியில் பிரகலாதனைத் தந்திரமாக எரித்துவிடத் திட்டமிட்ட ஹோலிகாவைக் குறிக்கும் உருவபொம்மை உச்சியில் வைக்கப்படுகிறது. வீட்டினுள் மக்கள் வண்ணப்பொடிகள், குடிபானங்கள் மற்றும் பண்டிகைக்கால உணவுவகைகள் வீடுகளில் தயாரித்தோ அல்லது சேகரித்தோ வைக்கப்படுகின்றன.

;ஹோலிகா தகனம்
ஹோலிக்கு முதல் நாள் மாலையில் சூரிய மறைவின்போது அல்லது மறைவுக்குப்பின் தயார்செய்து வைக்கப்பட்டிருக்கும் சிதையில் தீ மூட்டப்படுகிறது. தீயவற்றை நல்லவை வெல்லும் என்ற கருத்தின் குறியீடாக இச்சடங்கு அமைகிறது. மக்கள் தீயைச் சுற்றி பாடியும் ஆடியும் மகிழ்வர். ஹோலிகா தகனத்திற்கு அடுத்த நாள் வண்ணத் திருவிழாவான ஹோலி கொண்டாடி மகிழப்படுகிறது.

## ஹோலிகா எரிந்துபோனதற்கான காரணம்
ஹோலி கொண்டாடப்படுவதற்கான புராணக்காரணமாக ஹோலிகா தகனம் உள்ளது. ஹோலிகா எரிந்து போனதற்கு பலவிதமான காரணங்கள் நிலவுகின்றன. அவற்றுள் சில:

*திருமால் உள்ளே வந்ததால் ஹோலிகாவை எரிந்து போனாள்.

*அடுத்தவர்களுக்கு எந்தவிதத் துன்பமும் செய்யப் பயன்படுத்தக்கூடாது என்ற நிபந்தனையின்பேரில் தான் பிரம்மா ஹோலிகாவுக்கு சக்தியளித்திருந்தார். ஆனால் அவள் பிரகலாதனைக் கொல்வதற்குச் சதிசெய்ததால் அவளது சக்தி பயனில்லாமல் போனது.

*ஹோலிகா இயல்பாகவே நல்லவள். அவள் அணிந்திருந்த உடைதான் அவளுக்கு சக்தியைத் தரவல்லது. தான் செய்யப்போகும் காரியம் தவறானது என்பதை உணர்ந்த ஹோலிகா அந்த ஆடையைப் பிரகலாதனுக்குத் தந்துவிட்டுத் தான் தீயில் எரிந்து மாண்டாள்.

*தீயிலிருந்து பாதுகாக்கக் கூடிய ஒரு போர்வையால் தன்னை மூடிக்கொண்டு ஹோலிகா பிரகலாதனை மடியிலமர்த்தியவாறு தீக்குள் இறங்கினா. திருமால் வேகமான காற்றை வீசச் செய்து அப்போர்வையை ஹோலிகாவிடமிருந்து விலகி பிரகலாதனை மூடிக்கொள்ளச் செய்தார். இதனால் பிரகலாதன் காப்பாற்றப்பட்டான், ஹோலிகா தீயில் மாண்டாள்

## மேற்கோள்கள்

பகுப்பு:இந்து சமய விழாக்கள்
பகுப்பு:இந்தியப் பண்டிகைகள்
பகுப்பு:பஞ்சாபித் திருவிழாக்கள்
பகுப்பு:காணொளிக் கோப்பு உள்ள கட்டுரைகள்
பரீத்கோட் இராச்சியம்

**பரீத்கோட் இராச்சியம்**  (*Faridkot State*)  பிரித்தானியாவின் இந்தியப் பேரரசு காலத்தில் பிரித்தானிய இந்தியாவிற்கு வெளியில் பஞ்சாப் பகுதியில் இருந்த தன்னாட்சி பெற்ற சீக்கிய சுதேச சமஸ்தானம் ஆகும். இது தற்கால பஞ்சாப் மாநிலத்தில் பரித்கோட் மாவட்டத்தின் பகுதியாக உள்ளது.

## வரலாறு
ஜெய்சல்மேர் இராச்சியத்தை நிறுவிய கபூரா 1643இல் கோட்காபுரா என்ற வேள்புல அரசை நிறுவினார். இது 1743இல் பிரிந்து பரூத்கோட் உருவானது. 1807இல் இரு இராச்சியங்களும் இலாகூரின் சீக்கியப் பேரரசின் கீழ் இருந்தன. ஆனால் 1809இல் இது பிரித்தானியரின் துணைப்படைத் திட்டத்தின் கீழ் பாதுகாப்பில் இருந்தது. இந்த நிலை 1947இல் இந்திய விடுதலை வரை நீடித்தது. 

முதலாம் சீக்கியப் போரின்போது பரீத்கோட்டின் ஆட்சியாளராக இருந்த  பகார்கா சிங் பிரித்தானியர்களுடன் இணைந்து சீக்கியபே பேரரசை எதிர்த்தார். இதற்கு கைமாறாக பிரித்தானியர்களால் கோட்காபுராவும் நாபா இராச்சியத்திடமிருந்து கைப்பற்றப்பட்ட பகுதிகளும் இவர்களுக்கு வழங்கப்பட்டது.  பெரும் இந்தியக் கிளர்ச்சியின் போதும் பிரித்தானியரை ஆதரித்தனர். 1858இல் பரீத்கோட் ஆட்சியாளர் மன்னராக  ஏற்கப்பட்டனர். 11 துப்பாக்கி வணக்கம் வழங்கப்பட்டது. 

1941இல் இந்த மன்னராட்சியின் பரப்பளவு 1652&nbsp;ச.கிமீயாக இருந்தது; மக்கள்தொகை  188,000 ஆக இருந்தது. ராசா அரிந்தர் சிங் (1918-1956)  சூலை 15, 1948இல் புதிய இந்திய ஒன்றியத்துடன் இணைய ஒப்பமிட்டார். ஆகத்து 20, 1948இல் உருவான பெப்சு மாநிலத்தின் அங்கமாயிற்று. நவம்பர் 1, 1956இல் பெப்சு மாநிலம் பஞ்சாபு மாநிலத்தில் ஒருங்கிணைக்கப்பட்டது.

1878-1901 காலகட்டத்தில் பரீத்கோட் சொந்தமான அஞ்சல்துறையும் தனக்கான அஞ்சல் தலைகளை வெளியிடும் உரிமைகளையும் கொண்டிருந்தது.

## பரீத்கோட் இராச்சியத்தின் ஆட்சியாளர்களின் பட்டியல்
குறிப்பு: பதவிக்காலம் முன்னதாகவும் வாழ்நாள் பிந்தையதாகவும் தரப்பட்டுள்ளன.
* **சர்தார்**
** 1763 - 1782 : அமீர் சிங்
** 1782 - 1798 : மொகர் சிங்
** 1798 - 1804 : கரத் சிங் (+1804)
** 1804 : டால் சிங் (+1804)
** 1804 - 1826 : குலாப் சிங் (v.1797-1826)
** 1826 - 1827 : அத்தர் சிங் (1823-1827)
** 1827 - 1846 : பகார் சிங் (1800-1849)
* **இராசா**
** 1846 - 1849 : பகார் சிங் 
** 1849 - 1874 : வாசிர் சிங் (1811-1874)
** 1874 - 1898 : விக்ரம் சிங் (1842-1898)
** 1898 - 1906 : பல்பீர் சிங் (1870-1906)
** 1906 - 1918 : பிரிசேந்தர் சிங்  (1896-1918)
* **மகாராசா**
** 1918 - 1918 : பிரிசேந்தர் சிங்
** 1918 - 1948 : அரீந்தர் சிங் (1915-1989)

## இதனையும் காண்க
* இந்தியாவின் அரசியல் ஒருங்கிணைப்பு
* இந்திய மன்னராட்சி அரசுகளின் பட்டியல்

## உசாத்துணைகள்
* William Barton: *The princes of India*. Delhi 1983
* Andreas Birken: *Philatelic Atlas of British India*, CD-ROM, Hamburg 2004
* Imperial Gazetteer of India, 2. பதிப்பு 26 தொகுதி, ஆக்சுபோர்டு 1908–1931, இங்கே: http://dsal.uchicago.edu/reference/gazetteer/pager.html?objectid=DS405.1.I34_V12_058.gif
* G. B. Malleson: *An historical sketch of the native states of India*. London 1875, Reprint Delhi 1984
* Subhash Parihar: *Muslim Monuments in a Sikh State.* In: *Islamic Studies*, Vol. 45, No. 2, Sommer 2006, S. 269–293
* Joseph E. Schwartzberg (Hrsg.): *A historical atlas of South Asia*. 2. Auflage, New York/Oxford 1992, 

## மேற்சான்றுகள்

பகுப்பு:இந்தியாவின் மன்னராட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பரித்கோட் மாவட்டம்
ஜிஎன்ஏ பல்கலைக்கழகம், பக்வாரா

**ஜிஎன்ஏ பல்கலைக்கழகம்** (*GNA University (DBU*) என்றறியும் இந்த தனியார் பல்கலைக்கழகம், இந்திய பஞ்சாப் மாகாணத்தின் கபூர்தலா மாவட்டத்திலுள்ள பக்வாரா அருகிலுள்ள "சிறீ அர்கோபிந்த்கார்"  என்னும் நாட்டுப்புற பகுதியில் அமைந்துள்ளது. தொழில் வளர்ச்சிக்கு வழிவகை செய்யும் பல்கலைக்கழகங்களில் ஒன்றான இப்பல்கலைக்கழகம், பஞ்சாப் அரசு ஒப்புதலின்படி (சட்ட எண்: 17/2014 (*Act no. 17 of 2014*) ஜலந்தரில் உள்ள "எஸ் அமர் சிங் கல்வி அறக்கட்டளை"யால் திட்டமிட்டு ஊக்குவிக்கப்பட்டு 2014-ம் ஆண்டு, நிறுவப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
பகுப்பு:கபூர்தலா மாவட்டம்
மேலாண்மையும் தொழினுட்பத்தினதும் பிராந்திய நிறுவனம்

**மேலாண்மை மற்றும் தொழில்நுட்ப பிராந்திய நிறுவனம்** (*Regional Institute of Management and Technology (RIMT*) என்றறியும் இந்த தனியார் கல்வி நிறுவனம், இந்திய பஞ்சாப் மாகாணத்தின் பதேகாட் சாகிப் மாவட்டத்திலுள்ள மண்டி கோபிந்த்கர் எனும் நகர்ப்புற பகுதியின்  அம்பாலா – லூதியானாவை இணைக்கும் இந்திய தேசிய நெடுஞ்சாலை 1-ல் (*NH 1*) அமைந்துள்ளது. 2001-ம் ஆண்டு துவக்கப்பட்ட இக்கல்வி நிறுவனம், "சிறீ ஓம் பிரகாஷ் பன்சால் கல்வி மற்றும் சமூக நல அறக்கட்டளை" வழிகாட்டலின் கீழ் நிறுவப்பட்டதாகும். பொறியியல் மற்றும் மேலாண்மைக் கல்வியை வழங்கிவரும் ஒரு தனியார் நிறுவனமான இது, ஐ. கே. குஜரால் பஞ்சாப் தொழினுட்ப பல்கலைக்கழகம் (*IKGPTU*), மற்றும் அகில இந்திய தொழில்நுட்பக் கல்விக் குழுவை (*AICTE*) சார்ந்ததாகும்.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
யுரேனியம்(IV) ஐதரைடு

**யுரேனியம்(IV) ஐதரைடு** *(Uranium(IV) hydride)* என்பது UH4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யுரேனியம் மற்றும் ஐதரசன் சேர்ந்து இந்த உலோக ஐதரைடு சேர்மம் உருவாகிறது. சீரொளியால் வெட்டப்பட்ட யுரேனியம் அணுக்கள் ஈரைதரசனுடன் சேர்ந்து விளைபொருள் திட ஆர்கனால் யுரேனியம்(IV) ஐதரைடாகப் பிடிக்கப்படுகிறது என சோட்டர் 1997 ஆம் ஆண்டில் அறிவித்தார். 
இச்சேர்மத்தின் கட்டமைப்பு தொடர்பான பணிகள் அகச்சிவப்பு நிறமாலை ஆதாரங்களைப் பயன்படுத்தி மேற்கொள்ளப்பட்டன. அடர்த்தி சார்பு பகுப்பாய்வு கணக்கீடுகள் இப்பணிகளுக்கு பெரிதும் உறுதுணையாய் இருந்தன. நான்முகம் சார்ந்த (Cs) கட்டமைப்பு கொண்டதாக யுரேனியம்(IV) ஐதரைடின் கட்டமைப்பு இருக்கிறது. இரண்டு ஐதரசன் மூலக்கூறுகளுக்கிடையில் யுரேனியம் அடுத்தடுத்து நுழைக்கப்படும் பொழுது இச்சேர்மம் உருவாகிறது.
:U + H2 → UH2
:UH2 + H2 → UH4  
மேலும் ஐதரசனுடன் வினைபுரியும் போது மட்டுமே ஈரைதரசனின் கலப்புத் தொகுதி சேர்மங்கள் உருவாகின்றன UH4(H2)n (1 ≤ n ≤ 6).  

## மேற்கோள்கள்

பகுப்பு:யுரேனியம்(IV) சேர்மங்கள்
பகுப்பு:உலோக ஐதரைடுகள்
குரு காசி பல்கலைக்கழகம், தல்வாண்டி சாபோ

**குரு காசி பல்கலைக்கழகம்** (*Guru Kashi University (GKU*) (*[[பஞ்சாபி]]:ਗੁਰੂ ਕਾਸ਼ੀ ਯੂਨੀਵਰਸਿਟੀ*) என்றறியப்படும் இந்த தனியார் பல்கலைக்கழகம், இந்திய பஞ்சாப் மாகாணத்தின் பட்டிண்டா மாவட்டத்திலுள்ள தல்வாண்டி சாபோ எனும் நகர்ப்புற பகுதியில் சர்துல்கர் செல்லும் சாலையில் அமைந்துள்ளது. பஞ்சாப் மாநிலத்தின் சட்டமன்ற சட்டத்தின் (*பஞ்சாப் சட்ட எண் 37/2011*) கீழ் நிறுவப்பட்டுள்ள இப்பல்கலைக்கழகம், அனைத்து மட்டங்களிலும், மற்றும் அனைத்து துறைகளிலும், உயர்கல்வி (தொழில்முறை, மருத்துவம், தொழினுட்பம், மற்றும் பொதுக்கல்வி உட்பட) வழங்கும் நோக்குடன் 2011-ம் ஆண்டு, தொடங்கப்பட்டது.

## சான்றாதாரங்கள்

பகுப்பு:2011 நிறுவனங்கள்
பகுப்பு:இந்தியப் பஞ்சாபிலுள்ள பல்கலைக்கழகங்கள்
1589

ஆண்டு **1589** (**[[ரோம எண்ணுருக்கள்|MDLXXXIX]]**) கிரெகொரியின் நாட்காட்டியில் ஒரு ஞாயிற்றுக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது புதன்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* மூன்றி என்றிகளின் போர்: 1588 டிசம்பரில் இடம்பெற்ற முதலாம் என்றி இளவரசரின் படுகொலைக்கு வஞ்சம் தீர்க்கும் பொருட்டு பிரான்சில் கத்தோலிக்க முன்னணி பிரான்சு மன்னன் மூன்றாம் என்றியை எதிர்த்துக் கிளர்ச்சியில் இறங்கியது. மூன்றாம் என்றி தனது பழைய எதிரியான நான்காம் என்றியுடன் சமாதான ஒப்பந்தத்தை ஏற்படுத்தி இருவருமாக இணைந்து பாரீசைக் கைப்பற்றினர்.
* ஆகத்து 1 &ndash; பிரான்சின் மூன்றாம் என்றி மன்னன் தொமினிக்கன் சபையைச் சேர்ந்த துறவி யாக் கிளெமென்டினால் கத்திக்குத்துக்கிலக்காகினார். கிளெமென்டு உடனேயே கொல்லப்பட்டார்.
* ஆகத்து 2 &ndash; கத்திக்குத்துக்கு இலக்கான பிரான்சின் மூன்றாம் என்றி இறந்தார்.

## பிறப்புகள்

## பிறப்புகள்
* அக்டோபர் 8 &ndash; தோடர் மால், பேரரசர் அக்பரின் நிதியமைச்சர்
* தான்சேன், பேரரசர் அக்பரின் அரசவைக் கலைஞர் (பி. 1506)

## மேற்கோள்கள்
சீக்கிய வரலாறு

**சீக்கிய வரலாறு **  *(History of Sikhism)* சீக்கிய குருக்களில் பத்தாம் குருவான குரு கோவிந்த் சிங் இறப்பில் இருந்து தொடங்குகிறது. சீக்கிய குருக்களில் முதல் குரு குரு நானக் ஆவார். இவர் *குரு நானக் தேவ் ஜி* என அழைக்கப்படுகிறார். இவர் ஐந்தாம் நூற்றாண்டில் பஞ்சாபில் பிறந்தார்.

குரு கோவிந்த் சிங் ஜி இறந்த பிறகு சீக்கியச் சமய நடைமுறைகள் உருவாகின ('ஜி' முதுயோர், உயர்மதிப்பு வாய்ந்தோர், சமயக் குரவர் போன்றோருக்கு வழங்கும் மதிப்புப் பின்னொட்டாகும். இது கட்டாயமல்ல; குருவை அழைக்க, நாமே விரும்பித் தரும் மதிப்பு ஆகும்). எந்தவொரு குருவும் சமயம் உருவாக்க பிறப்பதில்லை. ஆனால் புனிதர்கள், குருக்கள், நெடுநோக்கினர் (தீர்க்கதரிசிகள்), இறையுணர்ந்தோர் பயிற்றுவிப்பு அல்லது போதனையில் இருந்தே சமயங்கள் தோன்றுகின்றன. 1699 மார்ச் 30 ஆம் நாள் சீக்கிய சமயத்தில், பிந்தைய கோவிந் கூறுகிறபடி, ஐந்து பல்வேறு சமூகப் பிரிவுகளில் இருந்து புனித நீராட்டப்பட்டு கால்சாவில் சேர்க்கப்பட்டதாகக் கருதப்படுகிறது. முதல் ஐந்து புனிதர்கள் (தூயவர்கள்), பின்னர் குரு கோவிந்த் சிங் ஜி அவர்களைக் கால்சாவில் புனித நீராட்டிச் சேர்த்தனர்.இது கால்சா மரபையும் அதன் ஏறத்தாழ 300 ஆண்டு வரலாற்றையும் குறிக்கிறது.

சீக்கிய வரலாறு பஞ்சாபின் வரலாற்றோடு பின்னிப் பிணைந்ததாகும். இது 16 ஆம் நூற்றாண்டு தெற்காசிய வடமேற்குப் பகுதி (பாக்கித்தான், இந்தியப் பகுதி) அரசியல் சூழலில் தோன்றியது. 16, 17 ஆம் நூற்றாண்டுகளில் முகலாயரே இந்தியாவின் பெரும்பகுதியை ஆண்டனர்.  இசுலாமிய ஆட்சியினர் இசுலாம், இந்து எனும் இருசமயங்களின் புனிதர்களை அல்லது துறவிகளையுமே போற்றினர். ஆனால் வட இந்திய சீக்கியர் அடக்கப்படவே, சீக்கிய குரு தலையிட நேர்ந்துள்ளது. மக்களை இசுலாம் சமயத்தில் சேர்க்க முயன்ற இசுலாமிய அரசர்கள் சீக்கியக் குருக்களைக் கொல்ல நேர்ந்துள்ளது சீக்கியர்களையும் இந்துக்களையும் கொல்வதைத் தடுக்க, அதற்குப் பிறகு சீக்கிய சமுதாயம் படையொடு கிளர்ந்து முகலாய ஆதிக்கத்தை எதிர்த்தது. மிசீக்களாலும் மாமன்னர் இரஞ்சித் தலைமையில் அமைந்த சீக்கியப் பேரரசும் இணைந்து கண்ட  சீக்கியக் கூட்டமைப்பின் தோற்றம், சமயப் பொறையும் சமயப் பன்முகப் போக்குகளையும் போற்றி கிறித்தவர்களையும் முசுலிம்களையும் இந்துக்களையும் அதிகார அடுக்கில் சேர்த்துக்கொண்டது. சீக்கியப் பேரரசின் தோற்றமே அரசியல் அளவில் சீக்கியம் தோன்ற வழிவகுத்துள்ளது எனப் பொதுவாகக் கருதப்படுகிறது. இக்கால கட்டத்தில் சீக்கியப் பேரரசில் காசுமீர், இலடாக், பெழ்சுவார் ஆகிய பகுதிகள் அடங்கி இருந்தன. சீக்கிய படையின் முதன்மைத் தளபதியான அரி சிங் நால்வால் வட மேற்கு முகப்பில் கைபர் கணவாய் வரை சீக்கியப் பேரரசை விரிவடையச் செய்துள்ளார். இதன் சமயஞ்சாராத கொள்கை கொண்ட ஆட்சியினர் படை, பொருளியல், அரசமைவுகளில் புதுமை வாய்ந்த  சீர்திருத்தங்களைத் திறம்பட செய்துள்ளது.

இந்தியாவும் பஞ்சாபும் 1947 இல் பிரிந்ததும் சீக்கியர்களுக்கும் முசுலிம்களுக்கும் போராட்டம் நிகழ, முசுலிம்கள் கிழக்கு பஞ்சாபில் (இந்தியப் பஞ்சாபில்) இருந்து மேற்கு பஞ்சாபுக்கும் (பாக்கித்தானிப் பஞ்சாபுக்கும்) அதேபோல சீக்கியர்கள் மேற்கு பஞ்சாபில் (பாக்கித்தானிப் பஞ்சாபில்) இருந்து கிழக்கு பஞ்சாபுக்கும் (இந்தியப் பஞ்சாபுக்கும்) இடம்பெயர்ந்தனர்.

## மேற்கோள்கள்

## வெளி இணைப்புகள்

*Max Arthur MacAuliff, ''The Sikh Religion, Vol 1, (The Life of Guru Nanak)'', Oxford University Press, 1909.
*Allaboutsikhs.com
*Sikhs.org
*Sikh-History.com 

பகுப்பு:சீக்கிய வரலாறு
சிறீ குரு கிரந்த சாகிப் உலக பல்கலைக்கழகம்

**சிறீ குரு கிரந்த சாகிப் உலக பல்கலைக்கழகம்** (*Sri Guru Granth Sahib World University (SGGSWU*) (*[[பஞ்சாபி]]:ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਵਿਸ਼ਵ ਯੂਨੀਵਰਸਿਟੀ*) எனும் இந்த தனியார் பல்கலைக்கழகம், இந்திய பஞ்சாப் மாகாணத்தின் பதேகாட் சாகிப் என்ற நகர்ப்புறத்தில் அமைந்துள்ளது. பஞ்சாப் மாநில சட்டத்தின் 20/2008 (*Act 20/2008*) கீழ் நிறுவப்பட்ட "சிறீ குரு கிரந்த சாகிப் உலக பல்கலைக்கழகம்", இந்திய பல்கலைக்கழக மானியக் குழுவின் (*[[பல்கலைக்கழக மானியக் குழு (இந்தியா)|யுஜிசி]] சட்டம் 1956 பிரிவு 2 எஃப் (f*) சட்டத்தின் கீழ் அங்கீகாரம் பெற்றது. 2004-ல் துவக்கப்பட்ட இப்பல்கலைக்கழகம், மத ஆய்வுகள் வளர்ந்துவரும் தொழில் தொழினுட்பத்தினும்  உயர்கல்வி அளிக்கும் வகையில் துரிதமாக வளர்ந்து வருகிறது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
கிருத்தவ மருத்துவக் கல்லூரி, லூதியானா

**கிருத்தவ மருத்துவக் கல்லூரி & மருத்துவமனை** (*The Christian Medical College and Hospital*)  லூதியானா, இந்தியா ஆசியாவின் முதல் பெண்களுக்கான மருத்துவக் கல்லூரியாகும். இதனை 1894இல் *டேம் எடித் மேரி பிரவுன்* என்பார் நிறுவினார்.

1881இல் மருத்துவச் சேவைகளை சகோதரிகள், மார்த்தா ரோசும் கேயும் வழங்கி வந்தனர்.  இருவரும் இசுக்கொட்லாந்திலிருந்து வந்திருந்த சமயப் பரப்புரையாளர்களும் கல்வியாளர்களும் ஆவர். இவர்களது முன்னோடியானப் பணியே மருத்துவப் பயிற்சிக்கும் உடல்நல  கவனிப்பு சேவைகளுக்கும் வித்திட்டது; லூதியானாவின் கிறுத்தவ மருத்துவக் கல்லூரி இந்தப் பணிகளிலிருந்தே தொடங்கியது. 1893இல் இச்சேவைகளில் மருத்துவர் எடித் மேரி பிரவுன் ஈடுபடுத்திக் கொண்டார். 1894இல் இவரும் இவரது கூட்டாளிகளுமாக *வட இந்தியா கிறித்தவ பெண்கள் மருந்தியல் பள்ளி*யைத் துவக்கினார்.  இதன் நோக்கம் இந்தியக் குடிகளுக்கு, குறிப்பாக பெண்களுக்கு, மருத்துவக் கல்வியும் உடல்நலப் பேணுதல் பயிற்சியும் வழங்குவதாகும். 1894இலிருந்து 1952 வரை படிப்படியாக வளர்ந்து *பெண்கள் கிறித்தவமருத்துவக் கல்லூரி*யாக மாறியிருந்தது. 1952இல் ஆண்களையும் சேர்க்கும் வண்ணம் இதன் பெயர் *கிறித்தவ மருத்துவக் கல்லூரி* என மாற்றப்பட்டது.  

முறையாக சீர்தரப்படுத்தப்பட்ட மேம்பட்ட இளங்கலை மருத்துவம் மற்றும் இளங்கலை அறுவை மருத்துவப் பட்டப்படிப்பு 1953இல் துவங்கப்பட்டது. இக்கல்லூரி சண்டிகரில் உள்ள பஞ்சாப் பல்கலைக்கழகத்திற்கு இணைக்கப்பட்டது.  1964இல் இது மருத்துவ பட்டமேற்படிப்பு கல்விகளுக்கும் மேம்படுத்தப்பட்டது.

சூலை 1999 முதல் இக்கல்லூரி பாபா பரித் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.
## நூற்துணை
*Francesca French, *Miss Brown's hospital: the story of the Ludhiana Medical College and Dame Edith Brown, O.B.E., its founder*, London: Hodder and Stoughton, 1954.
## வெளி இணைப்புகள்
* Christian Medical College Ludhiana
* College & Hospital Website

பகுப்பு:இந்திய பஞ்சாபில் கல்வி
பகுப்பு:1894
சாண்ட் பாபா பாக் சிங் பல்கலைக்கழகம்

**சாண்ட் பாபா பாக் சிங் பல்கலைக்கழகம்** *(Sant Baba Bhag Singh University (SBBSU)* எனும் இந்த தனியார் பல்கலைக்கழகம், இந்திய பஞ்சாப் மாகாணத்தின் ஜலந்தர் அருகிலுள்ள அதம்பூர் தோபா என்னுமிடத்தில் அமைந்துள்ளது. 2015 ஆம் ஆண்டு துவக்கப்பட்ட இப்பல்கலைக்கழகம், "சாண்ட் பாபா பாக் சிங்" (*Sant Baba Bhag Singh*)  நினைவு அறக்கட்டளை சங்கத்தின் சார்பாக,  செயல்மிகு சாண்ட் பாபா மல்கித் சிங் (*Sant Baba Malkit Singh*) என்பவர் தலைமையின் கீழ் நிறுவப்பட்டதாகும்.

## செயற்பாடுகள்
சலந்தர் மாவட்டத்தில் உள்ள, ஆதம்பூர் அருகே உள்ள தேரா சாந்த் புரா சப்பாரின் சுற்றுப்புறத்தில் வசிக்கும் மக்களுக்கு, சாந்த் பாபா மால்கித் சிங் ஜியின் துடிப்பான தலைமையின் கீழ், "சாந்த் பாபா பாக் சிங் நினைவு அறக்கட்டளை" இன்றியமையாத உள்கட்டமைப்பு வசதிகளை வழங்கி வருகிறது. இதில் பாலங்கள் கட்டுவது, சாலைகள் அமைப்பது மற்றும் கிராமங்களுக்கு தெரு விளக்குகளை வழங்குவது ஆகியவை அடங்கும். மேலும் இந்த அறக்கட்டளை  2003 ஆம் ஆண்டு, SBBS பொறியியல் மற்றும் தொழில்நுட்ப நிறுவனத்தை நிறுவுவதன் மூலம் முறையான கல்வியை வழங்கத் தொடங்கியது. இதைத் தொடர்ந்து 2004 ஆம் ஆண்டு, SBBS சர்வதேசப் பள்ளி, 2005 ஆம் ஆண்டு, SBBS கல்வி நிறுவனம், SBBS நர்சிங் நிறுவனம், 2010 ஆம் ஆண்டு SBBS ஆராய்ச்சி மற்றும் மேம்பாட்டு மையம், மேலும் பிஞ்சோன் எனும் கிராமத்தில் 2011 ஆம் ஆண்டு, SBBS முதுகலை கல்லூரி மற்றும் SBBS பொதுப் பள்ளி,  ஆகியவை நிறுவப்பட்டன. 2003 ஆம் ஆண்டு முதல் கல்ராவில் உள்ள குருநானக் சத் சங்கத் அறக்கட்டளையின் மருத்துவமனை மூலம் கிராமப்புற சுகாதாரப் பராமரிப்பு வழங்கப்பட்டு வருகிறது என கூறப்படுகிறது.

"ஒவ்வொரு குழந்தையும் கல்வி கற்கவும், அறிவையும் ஞானத்தையும் பெறவும் ஊக்குவிக்கவும், மகிழ்ச்சியான, வெற்றிகரமான மற்றும் அர்த்தமுள்ள வாழ்க்கையை நடத்தும் கலையைக் கற்றுக்கொள்ளவும்" என்ற தொலைநோக்குப் பார்வையை நிறைவேற்றும் வகையில், இந்த நிறுவனங்கள் அனைத்தும் கல்வித் துறையில் தங்கள் இருப்பை நிலைநிறுத்தி, 2014 ஆம் ஆண்டு சாந்த் பாபா பாக் சிங் பல்கலைக்கழகச் சட்டத்தின் கீழ் நிறுவப்பட்ட சாந்த் பாபா பாக் சிங் பல்கலைக்கழகத்தில் மலர்வதற்கு வழிவகுத்தன.

இந்த நிறுவனங்கள் கல்வித் துறையில் குறிப்பிடத்தக்க பங்களிப்புகளைச் செய்துள்ளன, இதற்கு சான்றாக சிறந்த முடிவுகள் மற்றும் வேலைவாய்ப்பு பதிவுகள் மூலம். மாணவர்களின் தேவைகளைப் பூர்த்தி செய்யும் அதிநவீன உள்கட்டமைப்பு, மாசு இல்லாத மற்றும் போதைப்பொருள் இல்லாத வளாகம், கற்பிப்பதில் சிறந்து விளங்குவதில் கவனம் செலுத்துதல் மற்றும் NCC, NSS, தொழில்துறை வருகைகள் மற்றும் கல்வி நிறுவனங்களிடையே விளையாட்டுகளில் குறிப்பிடத்தக்க இருப்பு உள்ளிட்ட இணை பாடத்திட்டம் மற்றும் பாடநெறி நடவடிக்கைகளில் மாணவர்கள் மற்றும் ஆசிரியர்களின் தீவிர ஈடுபாடு - நெறிமுறை மதிப்புகளை உள்வாங்கும் கலாச்சாரத்துடன், சாண்ட் பாபா பாக் சிங் பல்கலைக்கழகம் தரமான கல்விக்கு ஒரு சிறந்த தேர்வாகும் எனக் கூறப்பட்டுள்ளது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
பகுப்பு:2015-இல் உருவாக்கப்பட்ட அமைப்புகள்
சீக்கியப் புலமைப்பரப்பின் உருவரை

[thumb|[காண்டா (சமயக் குறியீடு)|காண்டா]]
சீக்கியப் புலமைப்பரப்பின் உருவரை அல்லது தலைப்புகளின் வழிகாட்டிக் குறிப்புகள் சீக்கியம் சார்ந்த பருந்துப் பாரவையைத் தருகின்றன:

**[[சீக்கியம்]]** ஓர் ஒரே தெய்வத்தைக் கொண்ட சமயம் ஆகும். இது 15 ஆம் நூற்றாண்டில் குரு நானக் போதனைகளில் இருந்து  உருவாகியது. பத்து சீக்கியக் குருக்களில் கடைசி குருவான (*[[குரு கிரந்த் சாகிப்|குரு கிரந்த சாகிப்]]*), அனைத்துப் பொது தன்னலமற்ற அன்பையும் உடன்பிறப்பாண்மையையும் வற்புறுத்தினார்.  "தன்னலமற்று ஒருவருக்கொருவர் அன்பு செலுத்துபவரே இறைவனைக் காண்பார்".  இது உலகின் ஐந்தாம் பெரிய, ஒருங்கிணைவான சமயம் ஆகும். இது மிக வேகமாக வளரும் சமயம் ஆகும்.

## சீக்கியப் பான்மை
காண்டா - சீக்கியச் சமயக் குறியீடு ஆகும்.

புனித அல்லது கால்சா சீக்கியர்கள் பின்வரும் ஐந்து ககர அணிகளை அணிவர்:
*கேழ்சு – வெட்டாத முடி
*கங்கா- சீப்பு
*கிர்பான் - வாள்
*கச்சேரா - சிறிய, சல்வார்-போன்ற நெகிழ்வான உள்ளாடை நாடா முடிச்சுடன்
*காரா – வட்டவடிவ எஃகு கைக் கங்கணம் (bracelet)

## சீக்கிய மறைகள்
* குரு கிரந்த் சாகிப்
** முல்மந்தர்
* பானி - குர்பானி
* இலாவான் –ஆனந்த் காராவின் நான்கு மரையோதல்கள் அல்லது திருமணச் சடங்கு/விழா
* சவய்யா – ஒரு காலை வழிபாட்டுப் பாடல்
* சோகிளா அல்லது கீர்த்தன் சோகிளா
* தாவ்-பிரசாத் சவய்யாக்கள்
* வரண் பாய் குருதாசு

### குரு கிரந்த் சாகிப்

குரு கிரந்த் சாகிப்
* யாப் ஜி சாகிப் – தொடக்கத்தில் குரு கிரந்த் சாகிப்: முல்மந்தர், பின்வரும் 38 மறையோதல்கள்; கடைசியில்  சலோக்
* சாபாத் அசாரே
* ஆனந்த் சாகிப்
* இரேக்ராக்கள் -  மாலை வழிபாட்டுப் பாடல்
* கீர்த்தன் சோகிளா
* சுக்மணி சாகிப் – 24 பிரிவுகள் உள்ள குரு கிரந்த் சாகிபின் மறையோதல்
* ஆசா கி வார் – 24 விருத்தங்கள் அமைந்த காலை வழிபாட்டுப் பாடல்

## சீக்கிய மெய்யியல்

சீக்கிய மெய்யியல்
* சீக்கிய நம்பிக்கைகள்
** சீக்கிய இரிகாத் மரியாதை; சீக்கியம் தோற்றத்தில் இருந்து கடைபிடிக்கும் ஒழுக்க விதிமுறைகள்
** குரு மனேயோ கிரந்த்
* சீக்கியத்தில் தடை செய்யப்பட்டவை

## குறிப்புகள்

## மேற்கோள்கள்

## வெளி இணைப்புகள்

* Sikh History Web Portal
* Sikh Philosophy Network An Online Sikh Discussion Forum
* The second scripture of Sikhism: Sri Dasam Granth Sahib 
* Srigranth.org
* Sharing the Sikh experience
* Aboutsikhism.org 
* Sikh-heritage.co.uk 
* Allaboutsikhs.com
* sikhismguide.org , guide to the Sikh religion
* About Sikhs  Informative Website on Sikh Faith, culture & religion

பகுப்பு:சீக்கியம்
பகுப்பு:சீக்கியம் சார்ந்த பட்டியல்கள்
சீக்கியம்
இலாகூரிலுள்ள கோவில்களின் பட்டியல்

1947 ஆம் ஆண்டின் இந்தியப் பிரிவினைக்கு முன்னர், லாகூர்  இந்து, சீக்கியர், சமணர் என பல்வேறு சமயத்தினர் வாழும் பெருநகரமாக இருந்தது. எனவே லாகூரில் வெவ்வேறு சமயத்தினரின் கோவில்கள் அமைந்துள்ளன. 1941 இல் லாகூரின் மக்கட்தொகை  64.5% இசுலாமியர்களையும், 36% இந்துக்கள் மற்றும் சீக்கியர்களையும் கொண்டிருந்தது

## இந்துக் கோவில்கள்
கிருஷ்ணர் கோவில், வால்மீகி கோவில் இரண்டு மட்டுமே லாகூரில் செயற்பட்டுக் கொண்டிருக்கும் கோவில்கள்.

* கிருஷ்ணர் கோவில்
* வால்மீகி கோவில்
* அக்பரி கோவில் (Akbari Mandi Temple)
* ஆரிய சமாஜ் கோவில்
* பைரவர் கோவில் (Bhairav ka asthan, Ichra) 
* பால மாதா கோவில், ஷா அல்மி (Bal Mata temple at Shah almi) 
* சந்த் ராத் கோவில், லிச்ரா லாகூர்
* தூவாலி மாதா கோவில் (ஷா அல்மிக்கும் லோகரி வாயிலுக்கும் இடையில்)
* லவன் கோவில் (Loh- இராமரின் மகன். லாகூர் இவனது பெயரைக் கொண்டுள்ளது)
* மகாதேவ் கோவில் (இங்கு பைரவர் கோவில் ஒன்றும் உள்ளது)
* வாச்சோவாலி கோவில் (Mandir Wachhowali)
* மேளா ராம் தலாவ் கோவில்
* மாதிரி நகர் பி தொகுதி கோவில்
* மாதிரி நகர் டி தொகுதி கோவில் (பயன்பாட்டில் இல்லை)
* Ramgali Temple
* ஷீத்தளா கோவில்

## சமணக் கோவில்கள்
* ஜெயின் சுவேதாம்பரர் கோவில் (விமான அமைப்புடன்), தாரி பாபிரிய லாகூர் நகர்
* ஜெயின் திகம்பரர் கோவில் (விமான அமைப்புடன்), தாரி பாபிரிய லாகூர் நகர்
* ஜெயின் சுவேதாம்பரர் தாதா வாடி (சிறு கோவில்), குரு மங்கத், லாகூர் கண்டோன்மெண்ட்
* ஜெயின் திகம்பரர் கோவில் (விமான அமைப்புடன்), பழைய அனார்க்கலி (ஜெயின் மந்திர் சௌக்): 1992 இல் இந்தியாவில் நடந்த பாபர் மசூதி இடிக்கப்பட்டதன் எதிரொலியாக லாகூரில் நடந்த கலவரத்தில் இக்கோயில் அழிக்கப்பட்டது ()

## சீக்கிய குருத்துவார்கள்

* இரஞ்சித் சிங் சமாதி
* தேரா சாகிப் குருத்துவார் 
* குரு ராம் தாஸ்-பிரகாச ஆஸ்தானம்
* பயோலி சாகிப் குருத்துவார் (Gurudwara Baoli Sahib)
* சௌமாலா குருத்துவார்

## மேற்கோள்கள்

பகுப்பு:இலாகூர்
பகுப்பு:பஞ்சாப் (பாகிஸ்தான்)
நாடகன்றவர் அறக்கட்டளை சொத்து வாரியம்

**நாடகன்றவர் அறக்கட்டளை சொத்து வாரியம்** (*Evacuee Trust Property Board*, **ETPB**),  பாக்கித்தான் அரசின் சட்டபூர்வ வாரியமாகும்.  நாட்டைவிட்டு வெளியேறிய இந்துக்கள், சீக்கியர்களால் விட்டுச்செல்லப்பட்ட கல்வி, சமய மற்றும் அறக்கட்டளைச் சொத்துக்களை நிர்வகிக்கும் பொறுப்புடைய  முதன்மையான அரசுத் துறையாக உள்ளது.  இது பாக்கித்தானிலுள்ள இந்து, சீக்கிய வழிபாட்டிடங்களை பராமரித்தும் வருகின்றது.
## மேற்சான்றுகள்


பகுப்பு:பாக்கித்தான் அரசு அமைப்புகள்
பகுப்பு:பாக்கித்தான் வரலாறு
பாக்கித்தான் அரசு

**பாக்கித்தான் அரசு** (*Government of Pakistan*, ) கூட்டாட்சி  நாடாளுமன்ற அரசியலமைப்பைக் கொண்டுள்ளது. குடியரசுத் தலைவர் நாட்டுத் தலைவராகவும் நேரடியாக அல்லாது தேர்ந்தெடுக்கப்படும் பிரதமர்  அரசுத் தலைவராகவும் உள்ளனர்.

நாட்டை ஆள வெஸ்ட்மின்ஸ்டர் மக்களாட்சி முறைமையைப் பின்பற்றும் இந்த அரசு முதன்மையாக  செயலாட்சி, சட்டவாக்கம், நீதித்துறை கிளைகளைக் கொண்டுள்ளது.   அரசியலமைப்பின்படி அனைத்து அதிகாரங்களும் நாடாளுமன்றம்,  தலைமை அமைச்சர் மற்றும்  உச்ச நீதிமன்றத்தின்பாற் வழங்கப்பட்டுள்ளன. நாடாளுமன்றத்தின் சட்டங்களும் திருத்தங்களும் இந்தக் கிளைகளுக்கிடையேயான அதிகாரப் பகிர்வை வரையறுத்துள்ளன; இவற்றின் அடுத்த நிலையிலான செயலாட்சியர் அமைப்புகள், துறைகள், கீழமை நீதிமன்றங்கள் ஆகியவற்றையும் உருவாக்கியுள்ளன. அரசியலமைப்பு அதிகாரத்தின்படி பாக்கித்தான் குடியரசுத் தலைவர் சட்டங்களுக்கு ஒப்புமையும்  அவசரச் சட்டங்களின் அறிவித்தலையும் மேற்கொள்கிறார். இவர் அலங்கார நாட்டுத் தலைவராகவே உள்ளார்; தேர்தல்கள் மூலமாக தேர்ந்தெடுக்கப்படும் தலைமை அமைச்சர் செயலாட்சிப் பிரிவின் முதன்மை செயல் அலுவலராக செயல்படுகின்றார்; இவரே கூட்டாட்சியை நடத்தும் பொறுப்பைக் கொண்டவர். இரண்டு அவைகள் கொண்டா நாடாளுமன்றத்தில் கீழவை *தேசிய சட்டப்பேரவை* என்றும் மேலவை *செனட்* எனவும் அழைக்கப்படுகின்றன. நீதித்துறையில்  உச்ச நீதிமன்றம், நான்கு மாகாண உயர்நீதிமன்றங்கள், மாவட்ட நீதிமன்றங்களும் உள்ளன;தவிர தீவிரவாத எதிர்ப்பு நீதிமன்றம், இசுலாமியச் சட்ட முறைமை நீதிமன்றங்கள், பசுமைத் தீர்ப்பாயங்களும் உள்ளன. அனைத்து நீதி மன்றங்களும் உச்ச நிதிமன்றத்திற்கு கீழானவை.

## மேற்சான்றுகள்

## வெளி இணைப்புகள்
* Web gateway  அலுவல்முறை பாக்கித்தான் அரசு இணையவாயில்
* பாக்கித்தான் அரசு
* பாக்கித்தானின் குடியரசுத் தலைவர் 
* பாக்கித்தான் செனட்
* பாக்கித்தானின் தேசிய சட்டப்பேரவை
* பாக்கித்தானின் கூட்டாட்சி சாரியத் நீதிமன்றம்
* பாக்கித்தான் உச்ச நீதிமன்றம் 

பகுப்பு:பாக்கித்தான் அரசு
சாக்கி ஆறு

**சாக்கி ஆறு** (*Chakki river*) பியாஸ் ஆற்றின் துணை ஆறாகும். இந்தியாவின் மாநிலங்களான இமாச்சலப் பிரதேசம் மற்றும் பஞ்சாப் மாநிலங்களின் வழியாக ஓடுகிறது. பதான்கோட்டுக்கு அருகில்  பீசு ஆற்றுடன் கலக்கிறது. இவ்வாறு பனி மற்றும் இமாச்சலப் பிரதேசத் தௌலாதார் மலைகளில் பெய்யும் மழையால் நீர்வரத்து பெறுகிறது.

## மேற்கோள்கள்

## வெளியிணைப்புகள்
*Chakki river scripts another ‘wasteland’ 
*117-year old bridge over Chakki river collapses 2007
*Chakki river bridge washed away in Punjab due to rains in HP 2008

பகுப்பு:பஞ்சாப் (இந்தியா) ஆறுகள்
காளி பெயின்

**காளி பெயின்** (*Kali Bein*) இந்திய பஞ்சாபில் உள்ள ஒரு சிற்றோடை. இது பியாஸ் ஆறும் சத்லஜ் ஆறும் சேருமிடத்தில் அவற்றுடன் கலக்கிறது. காளி பெயினில் குளித்த பின்னர் குரு நானக் ஞானமுக்தி பெற்றதாக நம்பப்படுகிறது. இந்தியாவின் பசுமைப் புரட்சியின் விளைவாக மாசடைந்த காளி பெயின், 2000 களில் பல்பீர் சிங் சீச்செவாலின் தலைமையில் மேற்கொள்ளப்பட்ட பெருமுயற்சியால் சுத்தமாக்கப்பட்டு புத்துயிர்ப்பு பெற்றது.

## மேற்கோள்கள்

பகுப்பு:பஞ்சாப் (இந்தியா) ஆறுகள்
வால்மீகி கோவில், இலாகூர்

**வால்மீகி கோவில்** (*Valmiki Temple*) பாகித்தானின் இலாகூரில்  வால்மீகிக்காகக் கட்டப்பட்டுள்ள இந்துக் கோவிலாகும்.

## பராமரிப்பு
இந்த வால்மீகி கோவில் பாகித்தான் இந்து அவை மற்றும் நாடகன்றவர் அறக்கட்டளை சொத்து வாரியத்தால் (EPTB) பராமரிக்கப்பட்டு வருகிறது..

## செயற்பாட்டிலுள்ள கோவில்
இலாகூரில் செயற்பாட்டிலுள்ள இரு இந்துக்கோவில்களில் வால்மீகி கோவில் ஒன்றாகும். மற்றொன்று இலாகூரின் கிருஷ்ணர் கோவிலாகும்.

## மேற்கோள்கள்

## வெளியிணைப்புகள்
*Nila Gumbad Mandar: The story of a temple,  The Express Tribune-Pakistan-Punjab
பகுப்பு:பாக்கித்தானில் உள்ள இந்து கோயில்கள்
பகுப்பு:பஞ்சாப் (பாகிஸ்தான்) மாகாணத்தில் உள்ள இந்து கோயில்கள்
பகுப்பு:இலாகூர்
தர்பாரா சிங்

**தர்பாரா சிங்** (*Darbara Singh*, பெப்ரவரி 10, 1916 &mdash; மார்ச்சு10, 1990)  சூன் 6, 1980 முதல் அக்டோபர் 10, 1983 வரை பஞ்சாபின் முதலமைச்சராக பொறுப்பாற்றியவர். இந்திய தேசிய காங்கிரசின் தலைவர்களில் ஒருவர். 

## விடுதலை இயக்கத்திலும் மாகாண அரசியலிலும்

சர்தார் தர்பாரா சிங் பஞ்சாபின் அமிருதசரசு மாவட்டத்தில் ஜண்டியாலா என்றவிடத்தில் ஜாட் நிலக்கிழார் சர்தார் தலீப் சிங் ஜோகல் குடும்பத்தில் பிறந்தார். இவர் அமிருதசரசில் உள்ள கால்சா கல்லூரியில் கல்வி கற்று விடுதலைப் போராட்டத்தில் ஈட்பாடு கொண்டார். இந்திய தேசிய காங்கிரசின் சார்பில் வெள்ளையனே வெளியேறு போராட்டங்களில் பங்கேற்று பல முறை சிறை சென்றார்.  

இந்தியப் பிரிவினைக்குப் பின்னர் இடம்பெயர்ந்த மக்களுக்கு ஏதிலி முகாம்களை ஒருங்கிணைப்பதில் பங்கேற்றார். 1946 முதல் 1950 வரை ஜலந்தர் காங்கிரசு கட்சியின் தலைவராக பொறுப்பேற்று பின்னர் பஞ்சாப் மாநில செயற்குழுவில் பொதுச் செயலராக (1953-56) பணியாற்றினார். 1957 முதல் 1964 வரை மாநில கட்சித் தலைவராகவும் பணியாற்றினார். 1952 முதல் 1969 வரை பஞ்சாப் சட்டமன்றத்தில் உறுப்பினராக இருந்தார். அச்சமயம் வேளாண்மை, வளர்ச்சி, உள்துறை அமைச்சுப் பொறுப்புக்களை வகித்துள்ளார்.  

தேசிய அளவில் 1954இல் அனைத்திந்திய காங்கிரசு குழுவில் உறுப்பினரானார். 1962இலிருந்து காங்கிரசு செயற்குழுவில் உறுப்பினராக தேர்ந்தெடுக்கப்பட்டு 1990இல் தமது மரணம் வரை நீடித்திருந்தார்.  நாடாளுமன்றத்தின் கீழவையான மக்களவைக்கு  1971இல்  ஹோஷியார்பூர் தொகுதியிலிருந்து தேர்ந்தெடுக்கப்பட்டார். நடுவண் அரசில் அமைச்சராகப் பங்கேற்காத போதும் காங்கிரசு கட்சியின் மக்களவை உதவித் தலைவராக  நியமிக்கப்பட்டார். 1975இல்  பொது கணக்குக் குழுவின் தலைவராகவும் பணியாற்றினார்.

## முதலமைச்சர்

1980இல் நடந்த மாநிலத் தேர்தல்களில் நகோதரிலிருந்து சட்டப் பேரவைக்குத் தேர்ந்தெடுக்கப்பட்டார். பெப்ரவரி 17, 1980இல் முதலமைச்சராகப் பொறுப்பேற்றார். 1980களில் பஞ்சாபில் காலிஸ்தான் தனிநாடு கோரிக்கை வலுப்பெற்று வன்முறை மிகுந்த போராட்டம் நடைபெற்று வந்தது. சலந்தரிலிருந்து வெளிவந்துகொண்டிருந்த பஞ்சாப் கேசரி செய்தித் தாள்களின் தலைவர் லாலா ஜகத் நாராயண் படுகொலை செய்யப்பட்டார். அடுத்து காவல்துறை துணைத் தலைமை ஆய்வாளர் அவதார் சிங் அத்வால் பொற்கோயில் வளாகத்தில் கொல்லப்பட்டார். தீவிரவாத இயக்கத்தின் வன்முறைச் சம்பவங்கள் கூடிவந்ததால் தர்பாராசிங் அமைச்சரவை பதிவி விலகியது;  சூன் 6, 1983 அன்று குடியரசுத் தலைவர் ஆட்சி அறிவிக்கப்பட்டது. 

## நடுவண் அரசுக்கு மீளுதல்

1984இல் மாநிலங்களவைக்குத்  தர்பாராசிங்  தேர்ந்தெடுக்கப்பட்டார். உட்கட்சி விவகாரங்களில் பல சிக்கல்களைத் தீர்க்க பெரிதும் உதவி புரிந்தார்.  

## உசாத்துணைகள்
1. Harjinder Singh Dilgeer, *SIKH TWAREEKH* (Sikh History in Punjabi in 5 volumes), Sikh University Press, Belgium, 2007.

2. Harjinder Singh Dilgeer, *SIKH HISTORY* (in English in 10 volumes), Sikh University Press, Belgium, 2010-11.

3. Rajya Sabha 'Brief Biographical Sketch 1952-2003' http://rajyasabha.nic.in/rsnew/pre_member/1952_2003/s.pdf

பகுப்பு:பஞ்சாபின் முதலமைச்சர்கள்
பகுப்பு:1916 பிறப்புகள்
பகுப்பு:1990 இறப்புகள்
பகுப்பு:5வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பஞ்சாபி மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:11வது மக்களவை உறுப்பினர்கள்
வாலகில்யர்கள்

**வாலகில்யர்கள்**,  கட்டை விரலை விடச் சிறிய உருவமும், பெருந் தவ ஆற்றலும் கொண்ட 60,000 பேர் கொண்ட முனி கூட்டத்தவர்கள் ஆவார். வானுலகில் சுற்றித்திரியும் இவர்கள் சூரியனின் நண்பர்கள் ஆவர். இவர்கள் கிராது ரிஷியில் புதல்வர்கள்.
பிரஜாபதியான  காசிபர்  ஒரு முறை பெரும் வேள்வி செய்கையில், தேவர்களின் தலைவன் இந்திரன்,  வேள்விக்கான மரக்கட்டைகளுக்காக, ஒரு மிகப் பெரிய மலைக் காட்டையே பெயர்த்துக் கொண்டு வந்து கொடுத்தான்.

ஆனால் வாலகில்ய முனிவர்கள் அனைவரும் ஒன்று சேர்ந்து உலர்ந்த ஒரு மரத்தின் ஒரு துண்டை சிரமப்பட்டு தூக்கி  வருவதைக் கண்ட இந்திரன், வாலகில்ய முனிவர்களைப் பார்த்து நகைத்து விட்டான். இதனால் கோபம் கொண்ட முனிவர்கள், இந்திரனை வெல்லும்  ஆற்றல் படைத்த ஒருவன் காசிபர் மூலம் பிறப்பான் என சாபமிட்டார்கள்.

இந்திரன், வாலகில்ய முனிவர்களிடம் தான் செய்த தவறுக்கு மன்னிப்புக் கோரியதாலும், பிரம்மா இவ்விடயத்தில் தலையிட்டதன் பேரிலும், காசிபர் - வினதா இணையருக்கு பிறக்கும் கருடன், துவக்கத்தில் இந்திரனுக்கு எதிரியாகவும், பின் நண்பனாகவும் விளங்குவான் என சாபத்தை மாற்றினர்.

## மேற்கோள்கள்


## வெளி இணைப்புகள்
*  Valakhilyas: 60,000 thumb-sized ascetics who protect Humanity
*கருட பகவான் பிறந்தகதை

பகுப்பு:இந்து தொன்மவியல் மாந்தர்
பகுப்பு:இந்து தொன்மவியல் கணங்கள்